Diari Oficial de la Generalitat Valenciana


Sumari del DOGV 8265, del 03-04-2018 (2018/2291)

RESOLUCIÓ de 23 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 9/16-AIA Castelló de Rugat.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8265

Data del DOGV
:   03-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2291


Data del document
:   23-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 23 de febrer de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 9/16-AIA Castelló de Rugat. [2018/2291]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 9/16-AIA Castelló de Rugat.  
  
«Declaració d'impacte ambiental  
Expedient 09/6212-BPF.  
Títol: Fabricació d'articles de plom.  
Promotor: Alborch i Vidal, SL.  
Autoritat substantiva: Servei de Lluita Contra el Canvi Climàtic i Prevenció i Control de la Contaminació, de la Conselleria d'Agricultura, Medi Ambient, Canvi Climàtic i Desenvolupament Rural (exp. 024/14 IPPC).  
Localització: polígon industrial El Molí, c/ Migdia, núm. 11, del terme municipal de Castelló de Rugat (València).  
  
Antecedents  
Es tracta d'una instal·lació existent, dedicada a la fabricació de cordons de fil de trenat llastats amb plom, per a la seua posterior utilització en la indústria, fonamentalment, en teixits tèxtils.  
La mercantil disposa de llicència d'activitat, atorgada per l'Ajuntament de Castelló de Rugat al juny de 2003, per a l'activitat de «fabricació de cordons de fil trenat amb llast de plom».  
Fabrica dos tipus de productes diferents:  
- Articles de plom: articles de diferents formes (allargades, redones), o articles per a llast de caps i xarxes, fil continu o vareta plana.  
  
- Articles tèxtils plomats: rosaris (denes llastades), fil de plom recobert o tira plana de plom recoberta.  
La mercantil l'any 2012 va construir un nou forn de fosa de plom, incrementant-se la capacitat productiva el que implica superar la capacitat-llindar de fosa de plom de 4 t/dia.  
Per tant és una ampliació de l'activitat existent, que consta de:  
  
- Construcció del nou forn.  
- Instal·lació d'un sistema de llavat de gasos.  
- Utilització de residus de plom sense conformar (ferralla de plom) com a matèria primera.  
La construcció del nou forn i instal·lació d'un sistema de llavat de gasos ja es troben en execució, en l'interior de les instal·lacions.  
  
S'assigna a la instal·lació el número d'identificació mitjà ambiental (NIMA) 3303061811, i està inscrita com a productor de residus amb núm. 361/P02/RP/CV.  
El certificat de compatibilitat urbanística emés el dia 26 de març de 2014, indica que l'activitat projectada és compatible amb la normativa i el planejament urbanístic municipal.  
  
Descripció del projecte.  
L'objecte del projecte és la sol·licitud de l'autorització ambiental integrada (d'ara en avant AAI) d'acord ambl a Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
Es tracta de la fabricació d'articles de plom i reutilització de residus de plom per mitjà de la seua fosa i posterior conformació, operació R11 (utilització de residus obtinguts a partir de qualsevol de les operacions enumerades entre R1 i R10), en considerar-se una operació de valorització de residus.  
La parcel·la té una superfície de 2.175 m² amb un únic immoble de 1.500 m² de superfície construïda. L'immoble està compost per dues naus industrials i un cobert adossat a ambdós. Els tres edificis són de forma rectangular.  
La nau situada a l'oest, és de 800 m², disposa de les zones següents:  
  
- Secció de premses i trossejadors.  
- Secció taller.  
- Vestuaris i taller.  
La situada a la seua dreta és de 480 m² i disposa de les seccions de trenadores i bobinadores.  
El cobert té una superfície de 126 m², ubicant-se la secció de forns i llavador de gasos.  
Tots els productes acabats en les instal·lacions són articles de plom i articles tèxtils plomats, de diferents formats i grandàries.  
El procés industrial realitzat en l'activitat és el següent:  
- Fabricació de semifacturats de plom.  
Es rep el plom (matèria primera), no requereix cap tipus de tractament, procedeix de plantes de tractament o classificació de residus.  
El procés de fosa es realitza en forn de tipus «cresol amb calefacció», en què es fon plom en blocs i s'obté plom d'una determinada grandària i forma.  
Es disposa de tres forns de diferents grandàries, segons la dimensió i volum de la matèria primera a fondre i modelar, el forn gran té una capacitat de fosa de 30 tones diàries de plom, els altres dos el mitjà i xicotet de capacitat 9,6 i 7,68 tones diàries respectivament i depén del format de la matèria primera que s'adquirisca, per a lingots entre 25-50 kg s'empra el forn xicotet, per a totxos entre 500 i 700 kg el mitjà i per a la resta de formats de major pes o dimensió s'empra el forn gran.  
  
- Fabricació de cordons de fil trenat, llastats amb plom.  
Són un rosari de denes de plom enfilades, amb ànima de fil, recobertes d'una funda o cordó de fil de polièster format sobre les denes, embolicant-les. Les denes de plom tenen forma cilíndrica de diferents grandàries i longituds, aquest procés es realitza en la secció de premses. D'aquests cilindres per extrusió s'obtenen fils continus de plom de diferents diàmetres, que es tallen a la longitud de les denes, que són enfilades sobre un fil tèxtil per a formar els rosaris.  
  
Per a la fabricació dels cordons trenats llastats amb plom, es parteix de fil cru de polièster que és portat a les bobinadores on s'obtenen els carrets de fil, els carrets i el rosari de denes de plom es col·loquen en les trenadores per a trenar el fil sobre el rosari de plom i obtindre un cordó farcit de plom, s'aplicarà sobre cortines i cortinetes per a millorar-ne la caiguda. També poden ser sense recobriment de fil trenat per a usar-lo com a llast, en els llibants i xarxes en la indústria pesquera.  
  
Amb el disseny i construcció del forn gran, l'empresa pot incorporar al seu procés productiu ferralles de plom netes, seleccionades prèviament per les plantes de tractament que els subministraven el plom en lingots, sense haver de dependre d'un determinat format, la ferralla de plom s'admetrà davall els dos codis LER següents:  
  
- 170403: Plom.  
- 191203: Metalls no ferris.  
A causa de l'origen i el tipus de matèria primera utilitzada, els contaminants atmosfèrics que es generen són partícules i altres contaminants gasosos. La instal·lació compta amb un sistema de llavat de gasos, que es va construir en paral·lel al forn, es tracta d'un sistema dissenyat per a l'aspiració i retenció de partícules sòlides, boires i vapors contaminants originats en el procés de fosa de residus de plom.  
La quantitat de matèria primera necessària per al procés:  
- Plom (lingots i totxos) i ferralla de plom: 780t/any.  
- Fil tèxtil: 10t/any.  
Per al procés productiu la instal·lació consumeix:  
Energia elèctrica: 150 MWh, aigua (de xarxa): 135 m³/any i gasoil (A i C): 30.000 l.  
Quant al producte acabat:  
- Semielaborats de plom: 22t/any.  
- Productes tèxtils plomats: 750t/any.  
Es generen residus (perillosos i no perillosos): 13,68t/any.  
La instal·lació disposa d'un sistema de refrigeració d'aigua, per al refredament del plom en l'interior dels motles, es realitza per mitjà d'un circuit tancat d'aigua. L'aigua per a refrigeració s'emmagatzema en dos depòsits GRG de 1.000 l. cada u, ubicats en un recinte en el terrat i es refreda en una màquina refrigeradora MTP que de nou envia l'aigua al circuit. Posteriorment, es bomba l'aigua fins a l'equip de refrigeració, la documentació aportada indica que es realitzaran els corresponents controls i tractaments que la normativa vigent en matèria de prevenció i control de la legionel·losi estableix.  
Els productes químics utilitzats en l'activitat són:  
- Hipoclorit, com a element desinfectant de la instal·lació de llavat de gasos, s'emmagatzemaran juntament amb la mateixa instal·lació de llavat.  
- Productes de taller: oli hidràulic i lubricants, en bidons d'acer de 200 litres i s'emmagatzema en la mateixa nau principal, per a realitzar les operacions de manteniment.  
  
Tramitació administrativa.  
Amb data 1 de febrer de 2016, es registra en el Servei d'Avaluació d'Impacte Ambiental ofici del Servei de Lluita Contra el Canvi Climàtic i Prevenció i Control de la Contaminació, en què sol·licita, d'acord amb l'art. 34 de la Llei 21/2013 d'avaluació ambiental, l'abast de l'estudi d'impacte ambiental.  
Es remet expedient compost per: projecte bàsic de sol·licitud d'autorització ambiental integrada i resum no tècnic del projecte.  
El 9 de novembre de 2016, el Servei de Lluita Contra el Canvi Climàtic i Prevenció i Control de la Contaminació, remet l'estudi d'impacte ambiental, documentació complementària i el resultat de la informació pública, sense haver-se presentat al·legacions.  
  
Consideracions ambientals.  
Quant a les possibles afeccions ambientals, el projecte no afecta espais naturals protegits de la Comunitat Valenciana ni espais de la Xarxa Natura 2000, la instal·lació es desenvolupa dins de polígon industrial.  
L'activitat es troba confrontant amb naus industrials i vials de comunicació, segons allò que s'ha observat en les ortofotos del visor cartogràfic de la CITMA.  
Segons la cartografia i normativa del PATFOR de la Comunitat Valenciana, els terrenys no són forestals.  
Segons el vigent pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), la parcel·la no està afectada per risc d'inundació.  
Quant a les emissions a l'atmosfera.  
Els possibles impactes que preveu l'estudi d'impacte ambiental són:  
  
- Afecció de la qualitat de l'aire per emissió de gasos de combustió.  
  
- Afecció de la qualitat de l'aire per emissió de partícules i gasos de fusió dels residus de plom sense conformar.  
S'aporta un informe de resultats de la inspecció reglamentària d'emissions a l'atmosfera, realitzada per una entitat col·laboradora de l'administració en matèria de qualitat ambiental amb data inspecció de 23 de maig de 2013, presentant els resultats de tres focus emissors: dos cremadors dels dos forns (mitjà i gran) i del llavador de gasos, en el qual indica que l'emissió de gasos emesos a l'atmosfera del llavador de gasos i els cremadors dels forns compleixen la legislació vigent.  
  
La planta disposa de 4 focus contaminants, 3 d'aquests són dels cremadors dels 3 forns i el quart és de l'extracció de vapors de la fosa, els focus d'emissió es troben canalitzats i compten amb filtres de carbó actiu per a evitar la dispersió de contaminants a l'atmosfera.  
  
Com a mesura preventiva la mercantil proposa la realització de les preses de mostra i inspeccions que seran realitzades per entitat col·laboradora en matèria de qualitat ambiental (ECMCA) en el camp de la contaminació atmosfèrica amb la periodicitat que corresponga al grup del catàleg d'activitats potencialment contaminants de l'atmosfera a què pertanga cada focus, i la realització d'inspeccions periòdiques d'autocontrol, així com la implantació d'un pla de manteniment del carretó elevador.  
Quant a la contaminació acústica.  
La principal afecció per sorolls és a causa del funcionament de la instal·lació de llavat de gasos contaminants i a l'ocupació del carretó elevador per a les operacions de càrrega i descàrrega.  
S'adopta com a mesura correctora la instal·lació d'un silenciador, que està realitzat en xapa d'acer galvanitzat i en la part interior posseeix una capa d'aïllant ceràmic sobre la qual es recolza una capa d'acer microperforat, aconseguint així la dissipació del so i complint els valors exigits per la legislació vigent.  
S'aporta una auditoria acústica realitzada per una entitat col·laboradora de l'administració en matèria de qualitat ambiental amb data 25 de febrer de 2013, en la qual s'han realitzat assajos per a l'avaluació dels nivells de recepció en l'ambient exterior durant el funcionament normal de l'activitat, segons la metodologia i procediment estipulats en el Decret 266/2004, de 3 de desembre, del Consell de la Generalitat, s'obté que els nivells d'avaluació són inferiors als nivells màxims d'emissió sonora transmesos a l'exterior.  
Quant a la generació de residus.  
A causa del procés productiu de la instal·lació, es generen residus perillosos i no perillosos, en la fusió de lingots i peces de plom secundari, es produeix el residu d'escòries de forn el codi del qual LER és 101003 (residu no perillós), aquest residu s'entrega a un gestor autoritzat (EXIDE TECHNOLOGIES).  
També pel manteniment del sistema de llavat de gasos, es genera un altre residu de codi LER 161001\* (residu perillós líquid), aquest residu s'entrega a un gestor autoritzat (VAPSA). Aquesta aigua procedent del llavat de gasos és emmagatzemada en GRG de plàstic d'1 m³, s'etiqueta i emmagatzema en l'interior de les instal·lacions, fins que és entregada a gestor autoritzat.  
A causa de la menor puresa de la matèria primera que s'adquireix (residus de plom sense conformar), que pot portar amb si restes o fragments d'un altre tipus de materials com ferro, coure, llautó i altres components com recobriments plàstics, pintures (?), es preveu que s'origine en la fusió els residus següents:  
1704 (restes metàl·liques).  
101003 (escòries de forn).  
100401\* (escòries de la producció primària i secundària).  
La mercantil aporta còpies dels documents d'acceptació de diferents residus: aigües de llavat de gasos, absorbents i draps, envasos buits metàl·lics i de plàstic contaminats i oli usat.  
Quant a la possible afecció al sòl i aigua.  
La solera de la nau és de formigó remolinat i davant dels possibles vessaments accidentals dels residus perillosos líquids, es disposa de 4 depòsits homologats d'1 m² de plàstic rígid (3 per a aigües de llavat de gasos i 1 per a oli usat), situats en zones habilitades i disposaran d'un recipient estanc per a contindre els possibles abocaments que es produïsquen, a més de material absorbent per a arreplega de xicotets vessaments.  
La documentació aportada indica que s'incrementa el consum d'aigua en 6 m³, la instal·lació utilitza aigua per al sistema de llavat de gasos, ja que és un sistema humit. El consum d'aigua no és continu, sinó que només es produeix dues vegades a l'any, quan s'ompli el depòsit, les aigües brutes del llavat de gasos, són entregades periòdicament a gestor autoritzat.  
S'utilitza aigua per a refrigeració, per un costat per als motles de conformació en la secció de forns i d'un altre, en les màquines del tall, per a refrigeració del plom extrusionat, en ambdós casos, no es produeix aigua residual, sinó que hi ha pèrdues per evaporació i es reposa amb aigua de la xarxa municipal.  
El subministrament d'aigua que disposa l'empresa procedeix de la xarxa d'abastiment municipal, i els abocaments que l'empresa realitza a la xarxa de clavegueram són de tipus sanitari procedent dels lavabos, per la qual cosa es consideren assimilables a urbans.  
Les aigües pluvials, tant les precipitades sobre les cobertes dels edificis com les dels patis exteriors, discorren per escolament cap als embornals existents en els vials públics, de manera que es canalitzen fins a la xarxa municipal de clavegueram.  
Amb data 1 de juliol de 2013, l'Ajuntament de Castelló de Rugat emet un informe pel qual es concedeix autorització de connexió a la xarxa de sanejament públic. S'hi adjunta còpia de l'informe emés per l'ajuntament.  
Quant a la possible afecció per legionel·losi.  
Com a mesura a adoptar la mercantil indica que disposa d'un programa de manteniment higienicosanitari, que inclou les operacions de neteja i desinfecció, així com el registre de les operacions dutes a terme, aporta un certificat de neteja i desinfecció per l'empresa ICSAM, SL, amb núm. de registre 8025 GV.  
L'empresa ha desenvolupat un pla de vigilància i control de les emissions atmosfèriques que inclou un registre per al control de les inspeccions i un pla de manteniment i neteja de les instal·lacions emissores, és a dir: els cremadors, les conduccions, els registres de presa de mostres i el sistema de llavat de gasos que compta amb un protocol específic pel fet que està classificada com a instal·lació de risc mínim de proliferació i dispersió de la legionel·la.  
  
Consideracions jurídiques.  
1. El projecte examinat constitueix, segons el que preveu el grup 4 de l'annex I (indústria siderúrgica i del mineral. Producció i elaboració de metalls), apartat e (instal·lacions per a la fosa [inclòs l'aliatge]) de metalls no ferrosos, a excepció de metalls preciosos, inclosos els productes de recuperació (refinatge, restes de fosa, etc.), amb una capacitat de fusió de més de 4 t per al plom i el cadmi o 20 t per a tots els altres metalls, per dia, de la Llei 21/2013, de 9 de desembre, d'avaluació ambiental, un dels supòsits fàctics en què resulta preceptiva la formulació d'una declaració d'impacte ambiental.  
  
2. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, del Consell de la Generalitat Valenciana, pel qual s'aprova el reglament impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Tot això, sense perjudici de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent:  
  
Resolució  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, l'activitat de «fabricació d'articles de plom», promoguda per Alborch i Vidal, SL, ubicada en el polígon industrial «El Molí», C/ Migdia, núm. 11, del terme municipal de Castelló de Rugat (València), sempre que es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
1. Davant de la possibilitat d'abocaments accidentals, la instal·lació disposarà:  
1.1. Recipients d'emmagatzematge estancs i de gran resistència.  
1.2. Materials absorbents (sepiolites, material tèxtil, [...]), per a la retenció i eliminació dels possibles abocaments accidentals, provinents del carretó elevador, maquinària, vehicles de transport o de l'emmagatzematge de residus. El material emprat així com el residu hauran de ser emmagatzemats i gestionats d'acord amb la seua naturalesa i perillositat.  
1.3. Els diferents recipients de retenció d'arreplega de possibles vessaments situats en la zona d'arreplega de residus perillosos líquids, hauran de mantindre's nets i buidar-se amb una freqüència suficient que garantisca que no es produïsquen vessaments.  
2. Els límits d'emissions canalitzades, la suficiència de les mesures preventives i correctores proposades i la resta d'aspectes relacionats amb la prevenció d'emissions a l'atmosfera, seran establits per l'òrgan competent en la preceptiva autorització d'activitats potencialment contaminants de l'atmosfera, D'acord amb el que preveu l'article 13 de la Llei 34/2007, de 15 de novembre, de qualitat de l'aire i protecció de l'atmosfera.  
3. Cada 5 anys, el titular haurà de dur a terme un control de les emissions acústiques i dels nivells de recepció en l'entorn per mitjà de la realització d'auditories acústiques. Aquestes es realitzaran amb l'activitat en funcionament i per un organisme de control autoritzat, fent constar els resultats en un llibre de control que estarà a disposició de les administracions competents. En cas de superar els nivells sonors permesos per la llei s'aplicaran les mesures correctores pertinents.  
  
4. Es portarà un registre documental del programa de vigilància ambiental que permeta comprovar el seguiment i el compliment de les mesures protectores i correctores ambientals proposades en l'estudi d'impacte ambiental presentat.  
S'haurà d'incorporar al programa de vigilància ambiental, les realitzacions de controls periòdics sobre: impermeabilitat de la solera, possibles fugues o vessaments accidentals, control documentat de les emissions realitzades pels focus d'emissió i s'inclourà el programa de manteniment higienicosanitari establit per a la prevenció de la legionel·la.  
La documentació del programa de vigilància ambiental estarà a disposició de les autoritats competents.  
5. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser un acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 23 de gener de 2018.- El director general de Medi Natural i d'Avaluació Ambiental: Antoni Marzo i Pastor.»  
  
València, 23 de febrer de 2018.- El director general de Medi Natural i d'Avaluació Ambiental: Antoni Marzo i Pastor.